google/wiki40b huggingface dataset:
Rovnica (matematika)

Rovnica je vzťah rovnosti medzi dvoma algebrickými výrazmi, ak sa na rozdiel od rovnosti (identity) dá dosadiť len niekoľko špecifických hodnôt. Napríklad vzťah rovnosti F (x) = f (x) medzi dvoma funkciami tej istej premennej sa označuje rovnica s jednou neznámou, ak je správny len pre určité hodnoty spomenutej premennej.
Inak vyjadrené, ide o výrokovú funkciu, ktorá každému oboru definície pevne zvolených zobrazení F a f priraďuje výrok "hodnota zobrazenia F v bode x sa rovná hodnote zobrazenia f v bode x".
Niektoré javy nemožno opísať iba pomocou jednej rovnice. Preto sa stretávame aj so sústavami rovníc.

Znak rovná sa

Graficky sa rovnica vyjadruje znakom = medzi dvoma algebraickými výrazmi. Rovnice sa často používajú aj na to, aby sme niečo definovali. V takom prípade sa to, čo definujeme píše spravidla vľavo a znak = sa často nahradí znakom :=, alebo sa nad rovná sa napíše "def"; napríklad definícia derivácie funkcie je:
Takisto sa niekedy rovnica používa na vyjadrenie, že sa niečo má niečomu rovnať (požiadavka), vtedy sa často nad rovná sa pripíše výkričník.
HC Dukla Senica

História

Hokej sa v Senici hrá od roku 1989.Klub hneď v prvej sezóne pod názvom VTJ vyhral Krajské Majstrovstvá SR a postúpil do 2. slovenskej národnej hokejovej ligy odkiaľ o dva roky postúpil do 1. slovenskej národnej hokejovej ligy predchodkyne dnešnej 1. hokejovej ligy.Odvtedy je v nej nepretržite a je jej stabilným účastníkom.V sezóne 2001/02 skončil na 2.mieste.
Až po sezónu 2015/16, v ktorej síce Dukla Senica obsadila konečné 7. miesto, avšak po sezóne prišlo k zapredaniu klubu do mesta Skalica, kde vedenie senického hokeja predalo 1. ligovú licenciu. Od sezóny 2016/17 hráva senické mužstvo po 24 rokoch 2. ligu pod názvom HK 91 Senica.
Saint-Jean-d’Angle

Poloha

Obec má rozlohu 21,61 km². Najvyšší bod je položený 32 m n. m. a najnižší bod 2 m n. m.

Obyvateľstvo

Počet obyvateľov obce je 570 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pohyb po kružnici

Pohyb po kružnici (iné názvy: kruhový pohyb (hmotného bodu), otáčavý (resp. rotačný) pohyb hmotného bodu) je taký pohyb (hmotného) bodu, pri ktorom trajektória má tvar kružnice. Patrí medzi tzv. krivočiare pohyby. Dá sa interpretovať ako špeciálny prípad otáčavého pohybu telesa.
V kontexte pohybu po kružnici rozlišujeme medzi (“normálnou”) rýchlosťou (v), (“normálnym”) zrýchlením (a) a (“normálnou”) dráhou (s) na jednej strane a uhlovou rýchlosťou (ω), uhlovým zrýchlením (α) a uhlovou dráhou (ϕ) na strane druhej (vzorce pozri nižšie). Tieto “normálne” veličiny na odlíšenie od uhlových v tomto kontexte voláme aj obvodové (t.j. obvodová rýchlosť, obvodové zrýchlenie a obvodová dráha).
Opis pohybu po kružnici má širší význam než sa z jeho definície na prvý pohľad môže zdať, pretože (takmer) ľubovoľný krivočiary pohyb sa dá opísať tak, že ku krivke pohybu (teda trajektórii) v danom bode priložíme kružnicu, ktorá túto krivku v danom “záhybe” krivky čo najlepšie aproximuje (tzv. oskulačná kružnica) a potom počítame pomocou údajov pre túto kružnicu (existujú však pochopiteľne aj iné metódy opisu krivočiareho pohybu). Okrem toho v kontexte pohybu nie jedného hmotného bodu, ale nejakého celého telesa (presnešie tzv. dokonalého tuhého telesa, teda tvarovo nemennej sústavy hmotných bodov) tvorí pohyb po kružnici základ analýzy tzv. otáčavého pohybu telesa (napríklad pohyb listu vrtule). Pri otáčavom pohybe majú jednotlivé časti (hmotné body) toho istého rotujúceho telesa (napr. listu vrtule) pochopiteľne rozličné rýchlosti, pretože opisujú rozlične veľké kružnice za ten istý čas podľa toho, ako sú ďaleko od osi otáčania; zároveň však majú zhodné uhlové rýchlosti.
Skrátená verzia nasledujúceho textu je uvedená v článku rýchlosť (fyzikálna veličina).

Podtypy

Tak ako každý pohyb hmotného bodu, aj pohyb hmotného bodu po kružnici možno rozdeliť na rovnomerný pohyb, rovnomerne premenný pohyb a nerovnomerne premenný pohyb (pričom výraz nerovnomerný pohyb je v širšom zmysle súhrnné označenie pre rovnomerne premenný a nerovnomerne premenný pohyb a v užšom zmysle len označenie pre nerovnomerne premenný pohyb).

Newtonove pohybové zákony

Pohyb po kružnici patrí medzi pohyby, pri ktorých je a≠ 0. Podľa 2. Newtonovho pohybového zákona (v jeho variante pre konštantnú hmotnosť) platí F = m.a (kde F je sila, m je hmotnosť, pričom m je konštatné a >0). Z tohto vyplýva, že pri pohybe, pri ktorom a≠0 (napr. pri pohybe po kružnici), musí byť aj F≠0, čiže musí na hmotný bod pôsobiť nejaká (výsledná) sila (Táto veta je vlastne zároveň istá forma formulácie 1. Newtonovho pohybového zákona).

Moment sily a zotrvačnosti

V kontexte pohybu po kružnici či otáčavého pohybu sa niekedy pracuje s veličinami moment sily a moment zotrvačnosti. Podobne ako sú uhlové veličiny ekvivalentmi „normálnych“ (t.j. obvodových) veličín, tak aj moment sily je ekvivalent sily (F) a moment zotrvačnosti je ekvivalent hmotnosti (m) pri otáčavom pohybe. Podrobnosti pozri v samostatných článkoch.
Lipiansky potok

Prameň

Pramení v pohorí Čergov na južnom svahu vrchu Minčol (1 157,2 m n. m.) v nadmorskej výške približne 1 050 m n. m.

Smer toku

Od prameňa tečie najprv juhozápadným smerom, v blízkosti obce Kyjov sa oblúkom stáča na juhovýchod, následne oblúkom vypnutým k východu preteká obcou Kamenica. Po pribratí Beskydského potoka pokračuje juhojuhovýchodným smerom.

Ústie

Potok sa vlieva do Torysy na území mesta Lipany v nadmorskej výške približne 375,5 m n. m.
Telavivské metro

Telavivské metro je plánovaný systém ľahkého metra v najväčšej izraelskej metropolitnej oblasti Tel Avivu.
Prvé plány sa objavili v polovici 60. rokov 20. storočia a v roku 1967 bola otvorená prvá stanica. Finančné komplikácie projekt zastavili a prvá stanica ostala jedinou stanicou v Tel Avive, odpojená od ostatných druhov dopravy.
V roku 2000 sa objavili nové plány. V súčasnosti je schválených prvých 22 km tratí červenej linky, pričom začiatok stavby sa predpokladá v roku 2008-2009. Predpokladá sa, že linka bude otvorená v prvom štvrťroku 2014.
Tel Aviv by sa mal stať štvrtým mestom na Blízkom východe, ktoré bude mať systém podzemnej rýchlodráhy. Prvým bola Haifa so systémom Karmelit otvoreným v roku 1959, metro v Káhire bolo otvorené v roku 1987. Dubaj plánuje otvoriť svoje metro v roku 2009.

Červená linka

Asi 10 km z 22 km červenej linky má byť pod zemou, zvyšok nad zemou ako ľahká železnica alebo električková trať. Plánuje sa 33 staníc, z toho 10 pod zemou s priemernou vzdialenosťou medzi stanicami 500 metrov pod zemou a 1 km nad zemou.

Zelená linka

Zelená, druhá linka sa plánuje v dĺžke 14 km, prechádzať má zo západu do centra Tel Avivu. Pod zemou sa má nachádzať iba segment v Tel Avive.

Žltá linka

Tretia, žltá linka je v štádiu plánovania. Jej dĺžka má byť 24 km a väčšinou nad zemou.

Fialová linka

Štvrtá, fialová linka je tiež v štádiu plánovania, dĺžka by mala byť 12 km, väčšina nad zemou.
Houetteville

Poloha

Obec má rozlohu 6,85 km². Najvyšší bod je položený 144 m n. m. a najnižší bod 30 m n. m.

Obyvateľstvo

Počet obyvateľov obce je 220 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dustin Hoffman

Životopis

Dustin Hoffman sa narodil a vyrastal na juhozápade USA, v Los Angeles. Rodičia mu dali meno po hercovi Dustinovi Farnumovi. Pôvodne chcel byť klaviristom a preto šiel po absolvovaní strednej školy na konzervatórium. Neskôr ho zaujala medicína a šiel študovať na City College v Santa Monica. Mal tam však problémy s prospechom, preto si vybral hodiny herectva. Povedali mu totiž, že z herectva nikto nevyletí. Nepomohlo to však a po roku musel kvôli prospechu zo školy odísť. Rozhodol sa, že sa stane hercom, pretože sa mu nechcelo fyzicky pracovať, ani sedieť v úrade. Dva roky hral s priateľom hercom Gene Hackmanom v Pasadena Playhouse. Neskôr sa Hackman presťahoval do New Yorku a Hoffman ho onedlho nasledoval tiež. Dokonca sa načas stal jeho spolubývajúcim a býval v kuchyni na podlahe v Hackmanovom jednoizbovom byte. V New Yorku hral prevažne v reklamných šotoch a občasných malých televíznych úlohách. Musel si však vyskúšať aj iné povolania. Robil napríklad pomocníka v psychiatrickej liečebni, predvádzača hračiek v obchodnom dome alebo klaviristu v baletnej škole. V roku 1960 získal úlohu v divadle najskôr mimo a o rok neskôr priamo na Broadway. Ako divadelný herec zožal ovácie kritiky účinkovaním v hre Čakanie na Godota. Po roku 1961 sa na jednu sezónu pripojil k Theatre Company, Boston. Po jej ukončení sa vrátil do New Yorku, kde určitý čas pracoval ako asistent réžie.
Jeho filmovým debutom bol film The Tiger Makes Out, ale úspech mu priniesla až úloha absolventa, ktorý sa zaľúbi do vydatej pani Robinsonovej vo filme Absolvent (The Graduate) (1967). Za túto úlohu získal nomináciu na Oscara. Ďalšie nominácie získal za úlohy vo filmoch Polnočný kovboj (Midnight Cowboy) (1969), Lenny (1974), Kramerová verzus Kramer (Kramer vs. Kramer) (1979), Tootsie (1982), Rain Man (1988) a Vrtieť psom (Wag the Dog) (1997). Dvakrát sa mu s týmito nomináciami podarilo uspieť a získať sošku Oscara a to za úlohu rozvedeného otca starajúceho sa o syna vo filme Kramerová verzus Kramer a za úlohu autistického brata vo filme Rain Man.
Dustin Hoffman má svoju vlastnú produkčnú spoločnosť, ktorá produkovala niekoľko filmov v ktorých hral (Tootsie, Hrdina proti svojej vôli, Vrtieť psom). Hoffman sa prvýkrát oženil v roku 1969 s Anne Byrne, s ktorou má dve deti. Rozviedli sa v roku 1980 a ešte v tom istom roku sa druhýkrát oženil s Lisou Gottsegen, s ktorou má ďalšie štyri deti.
Sept-Vents

Poloha

Obec má rozlohu 12,52 km². Najvyšší bod je položený 233 m n. m. a najnižší bod 94 m n. m.

Obyvateľstvo

Počet obyvateľov obce je 409 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rétonval

Poloha

Obec má rozlohu 5,62 km². Najvyšší bod je položený 221 m n. m. a najnižší bod 140 m n. m.

Obyvateľstvo

Počet obyvateľov obce je 195 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Aliancia demokratov Slovenska

Aliancia demokratov Slovenska, skratka ADS, bola politická strana pôsobiaca na Slovensku  krátke obdobie v rokoch 1993–1994. 
Aliancia demokratov Slovenska vznikla v marci 1993 odštiepením od Hnutia za demokratické Slovensko. Zanikla 23. apríla 1994 zlúčením s Alternatívou politického realizmu na Demokratickú úniu Slovenska.
Mintaka

Mintaka (δ Ori / δ Orionis) je jedna z troch hviezd (spolu s Alnitakom a Alnilamom) tvoriacich Oriónov pás v súhvezdí Orión. Je to modrobiela hviezda typu B. Jej zdanlivá hviezdna veľkosť (magnitúda) je približne +2.
Umiestnenie hviezdy naznačuje aj jej meno, ktoré pochádza z arabského myntykat, čo znamená „pás“. Mintaka je známa tým, že je to jedna z mála jasných hviezd, ktoré sa nachádzajú v tesnej blízkosti svetového rovníka. Leží len 17,5 oblúkových minút pod ním, takže možno povedať, že ňou svetový rovník prakticky prechádza.
Mintaka je viacnásobná hviezda. Už ďalekohľadom s 5 cm objektívom rozlíšime hlavnú zložku s jasnosťou 2,4 magnitúdy a sprievodcu 6,8 magnitúdy. Delí ich uhlová vzdialenosť 53“, čím patrí medzi najľahšie rozlíšiteľné dvojhviezdy oblohy. Pravdepodobne ide o skutočný hviezdny pár, hoci hviezdy sú od seba vzdialené takmer pol svetelného roka, takže ich vzájomná obežná doba môže byť aj viac ako 1 milión rokov. Vo vzdialenosti 8,6“ sa nachádza ďalší sprievodca 12. magnitúdy. Zmeny v spektre Mintaky naznačujú, že môže mať ešte ďalšie zložky. Hlavná hviezda je zákrytová premenná. Jej jasnosť sa mení o 0,1 magnitúdy v priebehu 5,7 dňa.
Vulkán (Star Trek)

Vulkán je fiktívna planéta zo seriálu Star Trek. Nachádza sa 16 svetelných rokov od Zeme, v systéme Eridani, v kvadrante Alfa.

Opis planéty

Vulkán patrí púštnym planétam ale nachádzajú sa na nej aj oceány. Gravitácia na Vulkáne je vyššia ako na Zemi a vďaka klíme aj priemerná teplota. Atmosféra je tenšia a redšia. Obýva ju rasa Vulkáncov spoluzakladateľov Spojenej federácie planét a spojencov ľudí. Označovaná je ako planéta triedy M a nemá žiadne mesiace.
Laprugne

Poloha

Laprugne má rozlohu 34,61 km². Najvyšší bod je položený 1 164 m n. m. a najnižší bod 549 m n. m.

Obyvateľstvo

Laprugne má 361 obyvateľov (2009).
Graf vývoja obyvateľstva:
Zdroje: INSEE
ISO 3166-2:LB

Kódy ISO 3166-2 pre Libanon identifikujú 6 provincií. Prvá časť (LB) je medzinárodný kód pre Libanon, druhá časť pozostáva z dvoch písmen identifikujúcich provinciu.

Zoznam kódov

LB-AS Severný Libanon (Tripolis)
LB-BA Bejrút (Bejrút)
LB-BI Bika'a (Zahlé)
LB-JA Južný Libanon (Sidon)
LB-JL Horský Libanon (Baabda)
LB-NA Nabatiyet (Nabatiyet)
Akútny zápal žlčníka

Akútny zápal žlčníka alebo akútna cholecystitída je náhle vzniknuté zápalové postihnutie žlčníka. Hlavnou príčinou vzniku akútnej cholecystitídy býva stagnácia žlče a toxické poškodenie sliznice žlčníka. Stagnácia žlče môže byť spôsobená upchatím žlčových ciest kameňom alebo blatom. Zápal môže byť spôsobený aj bakteriálnou infekciou, alebo obštrukciou d. cysticus zvonku.

Zobrazovacia diagnostika

Metódou prvej voľby je ultrasonografia, ktorá dobre zobrazí známky zápalu (90 – 95 percentná senzitivita, cca 80 percentná špecificita) aj prítomnosť žlčníkových kameňov (až 98 percentná senzitivita a špecificita). Hlavnými nálezmi je zhrubnutie steny žlčníka nad 3 mm, zväčšenie žlčníka (priemer nad 4 cm, dĺžka nad 10 cm), tekutina v okolí a bolestivosť pri cielenom tlaku sondy na oblasť žlčníka.
Alternatívou sú metódy nukleárnej medicíny (sledovanie vylučovania rádioizotopu pečeňou do žlčových ciest v čase – HIDA/DISIDA). Rtg snímka brucha, CT a ERCP sú doplnkové metódy.
Železničná trať Zohor – Záhorská Ves

Dejiny

O výstavbu trate do pohraničnej Záhorskej Vsi sa zaslúžil najmä miestny cukrovar, ktorý potreboval vhodné dopravné spojenie. Pri plánovaní železnice zo Zohora do Plaveckého Mikuláša sa tak jeho trasa predĺžila až do Záhorskej Vsi. Celá trasa merala 49,9 km a bola sprevádzkovaná 15. novembra 1911.
Pri redukcii železničnej dopravy v roku 2003 bola osobná doprava na trati pozastavená. Neskôr si osobnú dopravu na trati začal objednávať Bratislavský samosprávny kraj najprv prostredníctvom dopravcu BRKS, neskôr začal využívať služby štátnej Železničnej spoločnosti Slovensko.
Verrières (Ardennes)

Poloha

Obec má rozlohu 6,36 km². Najvyšší bod je položený 247 m n. m. a najnižší bod 170 m n. m.

Obyvateľstvo

Počet obyvateľov obce je 35 obyvateľov (2009).
Graf vývoja obyvateľstva:
Zdroje: INSEE
Longueville (Manche)

Poloha

Obec má rozlohu 4,07 km². Najvyšší bod je položený 68 m n. m. a najnižší bod 20 m n. m.

Obyvateľstvo

Počet obyvateľov obce je 621 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bukovina (okres Liptovský Mikuláš)

Polohopis

Nacádza sa asi 15km od Liptovského Mikuláša, v nadmorskej výške 591 m n. m., situovaná v Liptovskej kotline pod Chočskými vrchmi v doline potoka Sestrč. Prevažne odlesnený pahorkatinný povrch chotára tvoria treťohorné pieskovce a ílovce. Súčasťou obce je aj osada Janošovce, ktorá sa v dôsledku rozrastania obce spojila s kmeňovou obcou. Z tejto časti obce severovýchodným smerom vedie poľná cesta vhodná aj pre cyklistov do obce Ižipovce. Pokračuje ďalej východným smerom až do obce Prosiek so známou Prosieckou dolinou.

Dejiny

Najstaršia zmienka o obci je z roku 1297, keď kráľ Ondrej III. daroval Ladislavovi Noseovmu synovi, pustý les označený ako „Nagbokovina“.

Turizmus

Neďaleko obce sa nachádza vodná nádrž Liptovská Mara, ktorá poskytuje možnosti kúpania, športového rybolovu, člnkovania a rekreačných vodných športov. Vzhľadom na to, že obec hraničí s regiónom Orava, je tu možnosť turistických vychádzok v prekrásnom prostredí bukových a smrekových lesov. Turistický chodník je označený modro-bielou turistickou značkou od usadlosti až po úpätie pozostatku „Starhradu“,(Liptovský hrad, Sielnicky hrad). Údolím potoka Sestrč prechádza lesná cesta až na Oravu do obce Malatiná. Slúži zároveň ako obľúbená cykrotrasa. Ďalším typom na pekný výlet je výstup po označenom chodníku zo susednej obce Liptovská Anna na vyhliadkovú skalu Čerenová cca 1 000 m n. m.

Občianska vybavenosť

Obec disponuje kultúrnym domom, v ktorom sa usporiadavajú kultúrne a spoločenské podujatia aj pre susedné obce. V poslednom období sú v obci budované aj rekreačné chatky na individuálne ubytovanie, kde si návštevníci pochvaľujú peknú prírodu s možnosťou vychádzok spojených so zberom lesných plodov a húb.
Mitsubishi Pajero Sport

Mitsubishi Pajero Sport (dostupný tiež pod názvami Mitsubishi Montero/Shogun Sport, Mitsubishi Challenger, Mitsubishi Nativa a Mitsubishi G-Wagon) je SUV, ktoré od roku 1996 vyrába japonská automobilka Mitsubishi Motors. Dostupný je ako 4-dverové SUV.
Súkromná stredná odborná škola (Bardejov, Hviezdoslavova 11)

Poloha

Súkromná stredná odborná škola sa nachádza v historickej časti mesta Bardejov. Priestory pre praktické vyučovanie sa nachádzajú mimo historickej časti mesta. Budova školy vznikla pre potreby školstva a pre tieto účely slúži viac ako 100 rokov. Pôvodne tu sídlilo prvé Bardejovské gymnázium a neskôr 2. základná škola. Škola svojím vzdelávacím programom pripravuje odborných a kvalifikovaných zamestnancov pre potreby celého regiónu.

Priestorové riešenie školy

Teoretické vyučovanie je v budove školy, ktorá patrí medzi pamiatkové objekty. Budova školy vznikla už pred 100 rokmi pre potreby školstva. V priestoroch budovy sa nachádza 14 učební (z toho 1 jazyková učebňa a 3 učebne zariadené výpočtovou technikou). Škola má telocvičňu, posilňovňu a ihrisko. Jazyková učebňa je vybavená najmodernejším zariadením. Školská knižnica je v učebni, ktorá sa využíva na vyučovanie a mimo vyučovania pre potreby žiakov.

Ďalšie štúdium

Absolventi školy majú možnosť pokračovať ďalej v štúdiu. Po ukončení 3-ročných odborov môžu pokračovať v nadstavbovom štúdiu a urobiť si maturitnú skúšku alebo po maturitnej skúške pokračovať v štúdiu na vysokej škole. Cieľom školy je pripraviť žiakov aj pre európsky trh práce.
Dafnis (syn Herma)

Dafnis (starogr. Δάφνις – Dafnis, lat. Daphnis) je v gréckej mytológii syn boha Herma a neznámej nymfy, prvý skladateľ a spevák pastierských piesní.
Dafnis sa narodil na Sicílii, v krásnom kraji, kde rástlo mnoho vavrínov. Keďže bol vavrín v gréckej mytológii stromom, na ktorý bola premenená nymfa Dafné, rodičia ho pomenovali po nej.
Svoje šťastie si potom na rozdiel od iných mužov, nehľadal vo vojnovej sláve a v hromadení majetku, ale venoval sa hudbe, ktorá ho nakoniec aj preslávila. Stal sa zakladateľom nového umeleckého žánru gréckeho folklóru, ospevujúceho idylický pastiersky život. Dafnis bol krásny muž, ktorého miloval boh Apolón a tamojšie nymfy ho počas pasenia tiež rady navštevovali.
Dafnis sa neskôr zamiloval do jednej z nýmf, (podľa Parthenia do nymfy Echenaidy) ktorá ho následne zaviazala prísahou, že kým budú jeho oči vidieť, nesmie jej byť neverný. V prípade, že by prísahu porušil, oslepne. Keď potom Dafnis podľahol zvodom dcéry svojho kráľa, skutočne oslepol. Potom už skladal a spieval len smutné piesne a ako blúdiaci slepec žalostne zahynul po páde do priepasti. (podľa inej verzie sa premenil na kameň).
Zelená dolina (Vysoké Tatry)

Názov

Je odvodený z plesa a potoka, ktoré sú v doline. Pravdepodobnejšie je, že dolina dostala názov od bujného a vysokého lesa, ktorý ju porastá a po nej prevzali meno pleso a potok, ktoré nemajú charakteristickú zelenú farbu.

Poloha

Nachádza sa pod Širokým sedlom a Širokou. Od Žabej doliny je oddelená vedľajším severovýchodným ramenom severozápadného vrcholu Žabieho vrchu a od Javorinky severovýchodným ramenom nižšieho vrcholu Širokej. Na západe na druhej strane hrebeňa za Širokým sedlom je Litvorový žľab. V doline je Zelené Javorové pleso, z ktorého vyteká Zelený potok.

Turistika

Dolina je prísne chránenej prírodnej rezervácii. Turistom je neprístupná.
Bollwiller

Poloha

Obec má rozlohu 8,63 km². Najvyšší bod je položený 265 m n. m. a najnižší bod 229 m n. m.

Obyvateľstvo

Počet obyvateľov obce je 3 555 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vaux-Villaine

Poloha

Obec má rozlohu 9,96 km². Najvyšší bod je položený 311 m n. m. a najnižší bod 172 m n. m.

Obyvateľstvo

Počet obyvateľov obce je 180 obyvateľov (2009).
Graf vývoja obyvateľstva:
Zdroje: INSEE
Coupiac

Poloha

Obec má rozlohu 24,72 km². Najvyšší bod je položený 649 m n. m. a najnižší bod 278 m n. m.

Obyvateľstvo

Počet obyvateľov obce je 461 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kvórum

Kvórum je najnižší počet osôb (hlasov) nevyhnutný (podľa dohody alebo predpisu) na to, aby uznesenie alebo voľba bolo/bola právoplatné/-ná.
Výraz sa najčastejšie vzťahuje na počet prítomných poslancov parlamentu alebo iného snemu pri danom hlasovaní, počet prítomných členov valného zhromaždenia spoločnosti pri danom hlasovaní, alebo (tzv. volebné kvórum resp. uzatváracia klauzula a prirodzená klauzula) na minimálny počet hlasov, ktorý musí politická strana dostať vo voľbách, aby sa dostala do parlamentu (na Slovensku 5% hlasov).
Niektoré obzvlášť dôležité hlasovania vyžadujú zvýšené kvórum, ktoré sa nazýva kvalifikovaná väčšina.

Národná rada Slovenskej republiky

Kvórum pre uznášaniaschopnosť Národnej rady Slovenskej republiky tvorí jednoduchá väčšina, čiže viac než ½ jej členov, t.j. 76 poslancov. Za prijatie ústavného zákona alebo jeho zmeny musia v NR SR hlasovať ⅗ všetkých poslancov, teda apoň 90.
Urban exploration

Urban exploration (skrátene urbex; doslova „mestský prieskum“) alebo infiltrácia je súkromný prieskum verejne/oficiálne neprístupných nadzemných aj podzemných objektov a zariadení vytvorených ľuďmi najmä v mestách.

Charakteristika

Urban exploration je prienikom medzi „archeológiou“, fotografovaním interiérov nevyužívanej architektúry a adrenalínovým športom. Medzi skúmané objekty patria najmä katakomby, staré nepoužívané budovy, kanalizácia, staré továrne, strechy, kostoly, nemocnice, tunely, mosty a podobne. 
Motiváciou pre mestský prieskum môže byť amatérsky či profesionálny záujem o podobu a dejiny zaujímavých architektonických diel (najmä továrenské haly, mosty, tunely), niektorí nadšenci urbexu vyhľadávajú v budovách zvyšky starých strojov alebo technologického vybavenia, iní sú skôr fotografmi, ktorí iba hľadajú zaujímavé exteriéry alebo interiéry (v opustených budovách, továrňach, železničných staniciach), prípadne hľadajú netradičné výhľady (na mostoch alebo komínoch) a pod. Časť nadšencov vníma urbex ako módny adrenalínový šport a ich cieľom je dostať sa na neprístupné alebo zákonom zakázané miesta, kde si často zhotovujú fotografie a videá, ktoré zverejňujú na internete. 
Pre mestský prieskum by ale malo platiť základné pravidlo: „Neodnášaj nič než fotky, nenechávaj nič než stopy“. Je neprípustné z navštívených objektov niečo vyniesť alebo ich akýmkoľvek spôsobom znehodnocovať. Prívrženci urban exploration sa naopak snažia poukázať na kultúrno-umelecké hodnoty opustených objektov a iniciovať ich obnovu.
Na Slovensku sa urbexu venuje niekoľko desiatok nadšencov, jedným z nich je aj youtuber Ivan Donoval a maliar Juraj Florek, ktorý v roku 2017 pripravuje vlastnú knihu o fenoméne urban exploration.
Sihlianska planina

Polohopis

Planina je geomorfologický podcelok Veporských vrchov, ktorá sa nachádza v centrálnej časti Slovenska. Na severe a východe susedí s Balockými vrchmi, na juhu sa nachádza Cinobanské predhorie, na západe Ostrôžky a Detvianska kotlina a na severozápade Vysoká Poľana a Detvianske predhorie.
Na planine pramení Rimavica, Slatina, Ipeľ, Kamenistý potok a ich menšie prítoky. V západnej časti sa nachádza vodárenská nádrž Hriňová a veľkú časť územia patrí do chránenej krajinnej oblasti Poľana.

Turizmus

Severným okrajom planiny vedie  značená Rudná magistrála (Poľana – Hrb – Tlstý javor – Klenovský Vepor), celá oblasť je však pretkaná množstvom turistických trás malej i väčšej náročnosti. Celá planina s nadväzujúcim územím je rovnako obľúbenou cykloturistickou oblasťou.